**ოლეგ კრიშტალი** (დ. 5 ივლისი, 1945, კიევი ) — უკრაინელი ბიოფიზიკოსი და ნეიროფიზიოლოგი. უკრაინის მეცნიერებათა ეროვნული აკადემიის აკადემიკოსი ( 1997 წ. ). სსრკ და უკრაინის სახელმწიფო პრემიის ლაურეატი მეცნიერებისა და ტექნოლოგიების დარგში. ბიოლოგიურ მეცნიერებათა დოქტორი (1981). პროფესორი (1983). სსრკ მეცნიერებათა აკადემიის (შემდგომში RAS ) წევრ-კორესპონდენტი 1985 წლიდან. ევროპის აკადემიის წევრი ( 1990 წლიდან).

ბიოგრაფია
---------

დაიბადა კანევსკის ნაკრძალის დირექტორის, მოგვიანებით კიევის უნივერსიტეტის უხერხემლოთა ფიზიოლოგიის კათედრის პროფესორის, ენტომოლოგ ალექსანდრ კრიშტალის ოჯახში.

დაამთავრა კიევის უნივერსიტეტის ფიზიკის ფაკულტეტი მოლეკულური ფიზიკის სპეციალობით (1968).

1970 წლიდან მუშაობს უკრაინის ა. ბოგომოლეცის სახელობის ფიზიოლოგიის ინსტიტუტში ჯერ უმცროსი, ხოლო შემდეგ უფროსი მეცნიერ-მუშაკის თანამდებობებზე. 1982 წლიდან დღემდე ხელმძღვანელობს ინსტიტუტში უჯრედული მემბრანების ფიზიკური და ქიმიური ბიოლოგიის განყოფილებას, 2003 წლიდან იყო დირექტორის მოადგილე, ხოლო 2010 წლიდან— ინსტიტუტის დირექტორი. .

2013 წლის სექტემბრის მდგომარეობით, კრიშტალი შედის შედის უკრაინის ერთ-ერთ ყველაზე ციტირებულ მეცნიერთა ათეულში. 

მეცნიერის ხელმძღვანელობით მიმდინარეობს კვლევები ამ მექანიზმების ფიზიკოქიმიურ და ფარმაკოლოგიურ თვისებებზე არაერთი ახალი მეთოდის გამოყენებით. ოლეგ კრიშტალის სამეცნიერო კვლევის შედეგები შეჯამებულია 300-ზე მეტ პუბლიკაციაში საერთაშორისო და უკრაინულ ჟურნალებში. ის არის მეცნიერული აღმოჩენის — - ნერვული უჯრედების სომის მემბრანის შერჩევითი გამტარობის ფენომენის თანაავტორი.

მეცნიერი დიდ დროს უთმობს ახალგაზრდა სპეციალისტების მომზადებას სხვადასხვა დონეზე, რომელთა შორის არიან უნივერსიტეტის კურსდამთავრებულები, ასპირანტები, დოქტორები. მისი ხელმძღვანელობით დაცული იქნა 20-ზე მეტი საკანდიდატო და სადოქტორო დისერტაცია.

ოლეგ კრიშტალი მუშაობდა მოწვეულ პროფესორად კიუშუს უნივერსიტეტში ( იაპონია ), ჰარვარდის უნივერსიტეტში (აშშ), მადრიდის კომპლუტენსეს უნივერსიტეტში ( ესპანეთი ) და პენსილვანიის უნივერსიტეტში ( აშშ ).

მეცნიერი ჟურნალ "ნეიროფიზიოლოგიის" სარედაქციო კოლეგიის წევრია. შედის რამდენიმე საერთაშორისო ჟურნალის სარედაქციო საბჭოში: "ევროპული ნევრომეცნიერების ჟურნალი ", "ნეირომეცნიერება ", "ფიზიოლოგიური მიმოხილვები ", ხელმძღვანელობს უკრაინის ნეირომეცნიერების ეროვნულ კომიტეტს და არის უკრაინის ფიზიოლოგიური საზოგადოების პრეზიდენტი. 

მეცნიერების გარდა, ოლეგ კრიშტალი დაკავებულია ლიტერატურული საქმიანობით, იგი ავტორია ორი რომანის : 1) რომანი "Homunculus" (გამოქვეყნდა ჟურნალში "Neva", 1995 წელს, მიიღო ჟურნალის ოქროს მედალი წლის საუკეთესო რომანისთვის. 2000 წელს გამოქვეყნდა საფრანგეთში სახელწოდებით "Moi et Mon Double"); 2) რომანი-ესე „ჩიტების გალობისკენ" (ნაწყვეტი სათაურით „ჩუმად ყოფნის დროსაც კი ვყვირით" გამოქვეყნდა ჟურნალ „ოქტომბერში")  .

ტარას შევჩენკო ს სახელობიდკიევის ეროვნული უნივერსიტეტის ყოფილი სტუდენტი. მჭიდრო კავშირს ინარჩუნებს ამ საგანმანათლებლო დაწესებულებასთან. ოლეგ კრიშტალის განყოფილებაში ყოველთვის მუშაობენ კურსდამთავრებულები, რომლებიც შემდგომ მისი ასპირანტები ხდებიან.

სქოლიო
------

1. ↑  ORCID Public Data File 2020 — 2020. — doi:10.23640/07243.13066970.V1<a href='https://wikidata.org/wiki/Track:Q104707600'></a>
2. ↑  5 июля 1945 года в Киеве в семье ученого родился Олег Александрович КРЫШТАЛЬ — учёный в области молекулярной физики. Академик Национальной академии наук Украины (1997). Доктор биологических наук (1981), профессор (1983). Лауреат Государственной премии СССР и Украины в области науки и техники.. ციტირების თარიღი: 2012-07-05
3. ↑  Рейтинг науковців України.  დაარქივებულია ორიგინალიდან — 2013-10-05. ციტირების თარიღი: 2013-09-13.